கேள்வி: உறையூர் வெக்காளியம்மன் கோயில் பற்றி தகவல் சொல்.
பதில்: உறையூர் வெக்காளியம்மன் கோயில், தமிழ்நாடு திருச்சிராப்பள்ளி மாவட்டம் திருச்சிராப்பள்ளியின் மேற்குப் பகுதியில் உறையூரில் உள்ள அம்மன் கோயிலாகும்.
கேள்வி: உறையூர் வெக்காளியம்மன் கோயில் - அமைவிடம் என்பது என்ன?
பதில்: திருச்சி மத்திய பேருந்து நிலையத்தில் இருந்து 6 கி.மீ. தொலைவிலும், சத்திரம் பேருந்து நிலையத்தில் இருந்து 2 கி.மீ. தொலைவிலும் இக்கோயில் உள்ளது.[https://www.dinamani.com/religion/parigara-thalangall/2021/jun/11/uraiyur-vekkaliamman-who-gives-the-required-boon-3638660.html, வேண்டும் வரம் அருளும் வெக்காளியம்மன், தினமணி, 12 சூன் 2021]
கேள்வி: உறையூர் வெக்காளியம்மன் கோயில் - தல வரலாறு பற்றி விளக்கவும்.
பதில்: உறையூரை பராந்தகன் ஆட்சி செய்த காலத்தில் சாரமா முனிவர் நந்தவனம் அமைத்து பல மலர்ச் செடிகளை வளர்த்தார். மன்னன், அவருடைய அனுமதியின்றி பூக்களைப் பறித்து தன் மனைவியான புவனமாதேவிக்குச் சூடவே, அவர் அதனைப் பற்றிக் கேட்டார். ஆனால் மன்னர் அதைப் பொருட்படுத்தாததால், அவர் தாயுமான சுவாமிகளிடம் முறையிட்டார். தாயுமான சுவாமிகள் மேற்கு முகமாகத் திரும்பிப் பார்க்க நெருப்பு மழைப் பொழிந்தது. ஊரிலிருந்த அனைவரும் தப்பியோடினர். உறையூரை மண் மூட, மக்கள் தங்களைக் காத்துக்கொள்ள வெக்காளியம்மனிடம் தஞ்சம் புகுந்தனர். தாயுமானவ சுவாமியின் சினத்தைத் தணிக்க முழு நிலவாக மாறினாள். அன்னையின் பார்வையில் இறைவன் அமைதிகொள்ள நெருப்பு மழை நின்றது. அதே சமயத்தில் நெருப்பு மழை தாங்காமல் கர்ப்பிணியாக இருந்த புவனமாதேவி காவிரியாற்றில் குதித்தாள். ஓர் அந்தணர் அவளைக் காப்பாற்றினார். அவளுக்குக் கரிகால் பெருவளத்தான் என்னும் மகன் பிறந்தான். அம்மன் கருணையால் அவள் உயிர் பிழைத்ததால் அவள் வெக்காளியம்மன் பக்தை ஆனார். உறையூரைக் காத்த அன்னையை இன்றும் மக்கள் வணங்கிவருகின்றனர். [https://temple.dinamalar.com/New.php?id=795 தினமலர் கோயில்கள், அருள்மிகு வெக்காளியம்மன் கோயில்] மண் மழை பொழிந்து நகரம் அழிந்ததாகவும் கூறப்படுகிறது.